Joseph Ezekiel Rajpurkar

Si Joseph Ezekiel Rajpurkar (, ; 1834–1905)sarong  Bene Israel na parasurat asin parapalis kan Hebreong mga liturhikong obra sa Marathi.

Biograpiya
Si Joseph Ezekiel Rajpurkar namundag sa sarong prominenteng Bene Israel na pamilya sa Bombay kan 1834. An saiyang ama, Ezekiel Joseph Rajpurkar, sarong maestro asin superintendente kan Scottish mission schools. Si Rajpurkar pig'edukar sa eskwelahan kan Free General Assembly ni John Wilson, kun saen siya nag'adal nin Hebreo, Ingles, asin mga iba pang mga asignatura. Siya nagin katuwang na maestro sa David Sassoon Benevolent Institution—na sarong eskwelahan para sa mga Hudyong Baghdadi mga aki - kan 1856. Siya nanombrahan pamayong maestro nin limang taon, na ini katongdan na saiyang kinaptan nin apat na pulong taon. Kan 1871 si Rajpurkar pignombrahan na paraeksamen sa Hebreo sa Unibersidad nin Bombay, dangan kan 1879 ginibo siyang fellow sa unibersidad. Nagin man siyang juez de paz kan 1890.

Si Rajpurkar pinagpalos niya duwang pulo nin mga  liturhiyang Hebreo asin dakul pang ibang mga nasusurat sa Ingles na may interes para sa mga Hudyo an saiyang ipinalis pa sa Marathi, asin siya  man nag'autor nin mga eksposisyon dapit sa literaturang rabbinic asin Historyang Hudyo. An saiyang mga pigpalis kasali an siddur, maḥzor, piyyutim, asin seliḥot, saka mga iba pa. Kan 1876 siya nagpublikar kan Israelache Dharmamattavishaye Shastrateel Pramane, sarong pagdepensa sa pagkalehitimo kan Hudaismo swa paghingowa na dai an Bene Israel  makumberter sa Kristiyandad. Pinagpublikar niya man an Kuttonet Yosef, sarong handbook nin mga Hebreong katagang pinalipot, sarong Hebreong gramatika sa Marathi, asin sarong Hebreong primer para sa mga aki.

Palaen pa kan trabaho niya komo maestro, tagpalis, asin komentarista, si Rajpurkar nagtrabahong husto para sa ikakarahay kan kamugtakan kan mga Hudyo sa Bombay. Siya an namayo sa kampanya kan mga Hudyo sa pagsimbag sa blood libel na akusasyon kan 1882 na napalaman sa Bombay Cassid,sarong sa Gujarati'ng tataramon Muslim na peryodikal, dangan pirang taon nagsirbeng Senior Warden kan Shaar ha-Raḥamim na Sinagoga asin Sekretaryo sa Israel Lokancha Sudronshodak Mandali (Bene Israel Improvement Society).

Mga panluwas na takod

 Works of Joseph Ezekiel Rajpurkar sa Internet Archive

Toltolan